Č.j. LI-2022/09621-MsÚ/SOcÚ/TP/025-01 V Lipanoch, dňa 09.11.2022

Vec: **Oznámenie o začatí správneho konania**, pozvánka na ústne pojednávanie

Oznamujeme Vám, že Mesto Lipany ako príslušný orgán ochrany prírody a krajiny podľa § 64 ods. 1 písm. e) a § 69 ods. 1 zákona č. 543/2002 Z. z. o ochrane prírody a krajiny v znení neskorších predpisov, začalo dňa 19.10.2022 na základe žiadosti **Gymnázium,** so sídlom **Komenského 13, 082 71 Lipany** správne konanie vo veci vydania súhlasu na výrub drevín podľa § 47 ods. 3 zákona o ochrane prírody a krajiny. Žiadosť sa týka **6 ks drevín,** ktoré rastú na pozemku KN-C č. 455/1, druh pozemku záhrada v katastrálnom území Lipany.

Správny orgán podľa § 18 zákona č. 71/1967 Zb. o správnom konaní v znení neskorších predpisov týmto upovedomuje o začatí konania účastníkov konania.

Zároveň na svojej internetovej stránke podľa § 82 ods. 7 zákona o ochrane prírody a krajiny upovedomuje o začatí konania aj združenia s právnou subjektivitou, ktorých predmetom činnosti je ochrana prírody. Tieto sa majú možnosť podľa § 82 ods. 3 zákona o ochrane prírody a krajiny do 5 pracovných dni od zverejnenia tohto oznámenia na internetovej stránke mesta písomne alebo elektronicky prihlásiť za účastníka konania.

Správny orgán podľa ustanovení § 21 ods. 1 zákona č. 71/1967 Zb. o správnom konaní

v znení neskorších predpisov nariaďuje ústne pojednávanie spojené s miestnou ohliadkou

v predmetnej veci na deň

**24.11.2022 (štvrtok) o 09:15 hod.**

**so stretnutím pozvaných účastníkov na mieste konania výrubu (Komenského 13, Lipany)**

Pokiaľ sa niekto z účastníkov konania nechá na ústnom pojednávaní zastupovať, zástupca sa preukáže písomným splnomocnením. Účastníci konania a dotknuté orgány štátnej správy môžu nahliadnuť do spisu na ústnom pojednávaní. Svoje námietky môžu uplatniť písomne alebo ústne do zápisnice, inak sa na ne neprihliada.

Správne konanie začalo dňa: 19.10.2022

Zverejnené dňa 09.11.2022

Ing. Vladimír Jánošík, v. r.

primátor mesta

**Doručí sa:**

1. Gymnázium, Komenského 13, 082 71 Lipany

2. ŠOP SR – RCOP Prešov, Švábska 4, 080 05 Prešov

3. pre spis